Document ID: 32007D0856

NÕUKOGU OTSUS,
8. november 2007,
Bulgaaria ja Rumeenia ühinemise kohta 19. juunil 1980. aastal Roomas allakirjutamiseks avatud lepinguliste kohustuste suhtes kohaldatava õiguse konventsiooniga
(2007/856/EÜ)
EUROOPA LIIDU NÕUKOGU,
võttes arvesse 2005. aasta ühinemisakti, eriti selle artikli 3 lõiget 4,
võttes arvesse komisjoni soovitust,
võttes arvesse Euroopa Parlamendi arvamust (1)
ning arvestades järgmist:
(1)
Lepinguliste kohustuste suhtes kohaldatava õiguse konventsioon (edaspidi „1980. aasta konventsioon”) avati allakirjutamiseks Roomas 19. juunil 1980 ja see jõustus 1. aprillil 1991.
(2)
1980. aasta konventsiooni täiendati 19. detsembri 1988. aasta esimese ja teise protokolliga selle Euroopa Ühenduste Kohtus tõlgendamise kohta (2) (edaspidi „1988. aasta esimene ja teine protokoll”).
(3)
Kreeka Vabariik ühines 1980. aasta konventsiooniga 10. aprilli 1984. aasta konventsiooniga (3) (edaspidi „1984. aasta konventsioon”), mis jõustus 1. aprillil 1991.
(4)
Hispaania Kuningriik ja Portugali Vabariik ühinesid 1980. aasta konventsiooniga 18. mai 1992. aasta konventsiooniga (4) (edaspidi „1992. aasta konventsioon”), mis jõustus 1. septembril 1993.
(5)
Austria Vabariik, Soome Vabariik ja Rootsi Kuningriik ühinesid 1980. aasta konventsiooniga 29. novembri 1996. aasta konventsiooniga (5) (edaspidi „1996. aasta konventsioon”), mis jõustus 1. oktoobril 1998.
(6)
Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi ühinemise järel kirjutati 14. aprillil 2005 alla kõnealuste uute liikmesriikide 1980. aasta konventsiooni ning 1988. aasta esimese ja teise protokolliga ühinemist käsitlevale konventsioonile (6) (edaspidi „2005. aasta konventsioon”). Kõnealune konventsioon ei ole veel kõigi liikmesriikide vahel jõustunud.
(7)
Vastavalt 2005. aasta ühinemisakti artikli 3 lõikele 3 ühinevad Bulgaaria ja Rumeenia ühinemisakti I lisas (nagu seda on muudetud nõukogu otsusega 2007/857/EÜ (7) loetletud konventsioonide ja protokollidega. Kõnealused konventsioonid hõlmavad muu hulgas 1980. aasta konventsiooni ning 1988. aasta esimest ja teist protokolli ning 1984., 1992., 1996. ja 2005. aasta konventsiooni. Need konventsioonid jõustuvad Bulgaaria ja Rumeenia suhtes nõukogu määratud kuupäeval.
(8)
Vastavalt 2005. aasta ühinemisakti artikli 3 lõikele 4 teeb nõukogu kõik kohandused, mis on vajalikud Bulgaaria Vabariigi ja Rumeenia ühinemise tõttu kõnealuste konventsioonide ja protokollidega,
ON TEINUD JÄRGMISE OTSUSE:
Artikkel 1
1988. aasta esimese protokolli (1980. aasta konventsiooni Euroopa Ühenduste Kohtus tõlgendamise kohta) artikli 2 lõiget a muudetakse järgmiselt:
a)
teise ja kolmanda taande vahele lisatakse järgmine taane:
„-
Bulgaarias:
Върховен касационен съд, ja Върховен административен съд”
b)
kahekümnenda ja kahekümne esimese taande vahele lisatakse järgmine taane:
„-
Rumeenias:
Înalta Curte de Casație și Justiție,”.
Artikkel 2
1. 1980. aasta konventsioon ning 1988. aasta esimene ja teine protokoll koos 1984., 1992. ja 1996. aasta konventsiooniga, mida on muudetud käesoleva otsusega, jõustuvad Bulgaaria, Rumeenia ja muude liikmesriikide vahel 15. jaanuaril 2008.
2. 2005. aasta konventsioon jõustub Bulgaaria, Rumeenia ja nende liikmesriikide vahel, kelle jaoks see konventsioon jõustus enne 15. jaanuari 2008, samal kuupäeval.
3. 2005. aasta konventsioon jõustub Bulgaaria, Rumeenia ja nende liikmesriikide vahel, kelle jaoks see konventsioon ei ole veel jõustunud, kõnealuse konventsiooni artikli 5 lõikes 2 osutatud kuupäeval.
Artikkel 3
Käesolevale otsusele lisatud 1980. aasta konventsiooni, 1988. aasta esimese ja teise protokolli ning 1984., 1992., 1996. ja 2005. aasta konventsiooni bulgaaria- ja rumeeniakeelne tekst on autentsed samadel tingimustel kui kõnealuste konventsioonide ja protokollide muud keeleversioonid.
Kõnealuste konventsioonide ja protokollide bulgaaria- ja rumeeniakeelne ainueksemplar antakse hoiule Euroopa Liidu Nõukogu peasekretariaadi arhiivi koos teiste autentsete keeleversioonidega.
Peasekretär edastab Bulgaaria Vabariigi ja Rumeenia valitsusele esimeses lõigus osutatud konventsioonide ja protokollide ainueksemplari kinnitatud koopia hispaania, tšehhi, taani, saksa, eesti, kreeka, inglise, prantsuse, iiri, itaalia, läti, leedu, ungari, malta, hollandi, poola, portugali, slovaki, sloveeni, soome ja rootsi keeles.
Artikkel 4
Käesolev otsus jõustub järgmisel päeval pärast selle avaldamist Euroopa Liidu Teatajas.
Brüssel, 8. november 2007

Labels: 11
15
18